JohanHeinsen/ENO huggingface dataset:
Odense Adresse-Contoirs Efterretninger, 1829-12-08
Selv Londonner Blade tale om den store Gjæring, som efter Reisendes Forsikring hersker i de nordlige og østlige Departementer. Hadet imod Ultraerne overstiger al Beskrivelse, og paa offentlige Steder tales kun om Magthavernes Bigotterie og farlige Hensigter. Læser Man Quotidienne, da maatte Man troe, at Guldalderen var vendt tilbage, naar den siger om det Polignaske Ministerium: det af skaffer alle Misbrug, gjør Friheden lige for Alle, høre alle Klager, beskytter Handel og Næringsveie, sysselsætter, sig med Alles Vel &c." Fra en rigtigere Side synes Morning Chronicle at fatte Tingen, naar den siger, at da Hr. v. Poligna havde bemærket i de Londonner Salons, hvor skjøn en Ting det engelske Aristokratie er, foresatte han sig at modellere det franske derefter; men at hans Landsmænd, som foretrække en med Talenter begavet Middellasse for et lidet Antal Millionairer, støder Gaven fra sig. Times mener ogsaa, at det, for at naae Hr. Villele, ikke er nok at optage Præsidentskabet efter ham. Dertil hører ogsaa hans Duelighed til at forestaae det. En Post kan vel virke noget for Manden, men Manden maa gjøre det meste for sin Post.
Odense Adresse-Contoirs Efterretninger, 1829-12-08
Som det hedder, skal Fyrst v. Polignac ogsaa være betænkt paa Maltheserordenens Gjenoprettelse. Det komme kun an paa, om Gazetten og Quotidienne fremdeles ville blive Ministrene saa troe som tilforn, hvis det bekræftes, at den hidtil litteraire Universel, der nu udkommer som en politisk Blad, herefter bliver den egentlige Ministerialtidende. Redaktionen skal overdrages tree Lærde og i Ministerhotellet indrettes et eget Kabinet, hvor de have at modtage deres Parole. Politie=Præfekten Hr. Mangin, om hvis Afsked der ogsaa tales, har nylig forbudt al Udraaden med Skrifter paa offentlig Gade. Den første Præsident i den kongelige Overret i Montpellier aabnede sammes Møde med en Tale om den nærværende Gjæring, hvori han spørger: om Man vil have Keiser=Despotismen tilbage, eller og Frankerig skal opleve den Skam, at see sin Hovedstad endnu engang besat af fremmede Tropper og fremmede Kanoner plantede udenfor dets Konges Palai Tvende litteraire Sager ere nylig paadømte, den ene imod Koureren og Handelsjournalen angaaende Bretagner Foreningen. Udgiverne slap med Processens Omkostninger og de paatalte Nummeres Konfiskation. Advokaten Bernard forsvarede med Fynd den Sætning: at det ingen Forbrydelse kan være at have Frygt for de nærværende Ministre. Nævner Man blot Canning eller Wellington, Royer=Collard eller Labourdonnaye, da veed Enhver strax, hvis Talenter og Grundsætninger han hylder. J den Proces, som den spanske Hofbanker Aguado har paaført Udgiverne af Handelsjournalen, Konstitutionel og Quotidienne (et suur rigt Kløverblad 1) for beskyldning om Snyderier ved de spanske Obligationers Omsætning paa Børsen, er ogsaa faldet Dom, hvorefter de ere tilkjendte en Mulkt af 500 Fr. og Omkostningerne. Denne Kjendelse grunder sig paa, at Hr. Agundo kun har foretaget sine Finantsoperationer, som Privatmand og ikke som Statstjener. De dømte agte at appellere, og trøste sig imidlertid ved, at Man kan vinde sin Sag for Retten, men derfor ikke sin Agtelse i Publikum.
Odense Adresse-Contoirs Efterretninger, 1829-12-08
Portugal. Den Langmodighed, hvormed Man vedbliver at være rolig Tilskuer til de her stedfundne Rædsler, virker ingen Forbedring hos de Magthavende. J Forventning at derfra Engelland skulde blive forlangt en almindelig Amnestie, er endog afgaaet befaling til Blodretten i Porto at haste med Sagernes Afgjørelse, og snart kan Man atter vente Dødsdom fældet over 60 foregivne Statsforbrydere. Alvorligere torde det engelske Kabinet mene det med sin Jndsigelse imod den Foranstaltning, at til Tak fordi Man i Engelland drikker slet Porter istedetfor god BourgunderViin, den lave Told af 15 Procent paa engelske Manufakturvarer ikke skal gielde, naar disse indføres paa andre Nationers Skibe.
Odense Adresse-Contoirs Efterretninger, 1829-12-08
J London ventes nu snart Efterretning fra Rio Janciroom Keiser Don Pedros endelige Beslutning i Henseende til Portugal. Skulde han ville forsøge dets Erobring, kan der for det første ikke tænkes paa Miguels Erkjendelse af Engelland. Pavens Erkjendelse er modsagt i den franske Moniteur paa Ridder v. Barbosas Forlangende. Spaniens forsvares derimod fra Madrid som Giengield for det negative Fordele, det skylder Don Miguel, da hans Maade at regiere paa hæver den spanske som mild, viis og retfærdig. J det mindste er Man ham forbunden, fordi de liberale franske Blade nu ikke som før behøve at udtømme deres Galde over Spanien. Til al den øvrige Elendighed er her nu paa fem Maaneders Tørke fulgt overflødig Regn. Mangel og Hungersnød tage Overhaand, og mange Kjøbmænd belave sig paa at udvandre. J Queluz=Slottet er det endog kommet til Slagsmaal imellem Miguelisterne og Dronningens Tilhængere. At Don Miguel skal have tilbudet den bekjendte Lord Cochrane at træde i sin Tjeneste og begynde denne med Terceiras Jndtagelse, er formodentlig kun Satire.
Odense Adresse-Contoirs Efterretninger, 1829-12-08
Paa Madeira er opdaget et skjændigt Forsøg paa at udrydde det 13de Regiment, der er mistænkt for sit konstitutionelle Sindelag, ved at forgifte Brødet. Af 100 Soldater, som bleve pludselig syge, ere fem døde paa Hospitalet. Da Rygtet tillagde en Kommissair ved Navn Baxixa (en Genueser af Fødsel) Deel i denne Riddingsdaad, bleve Tropperne saa rasende, at de slæbte ham igjennem Gaderne, og kun med Nød lykkedes det Gouvernøren at redde ham og faae ham bragt ombord paa et Krigskib, hvorfra han dog, paa Soldaternes Forlangende, igjen maatte bringes iland og hæftes.
Odense Adresse-Contoirs Efterretninger, 1829-12-08
Udenlandske Blandinger. Storbrittannien. Videnskabernes Selskab i Edinburhar tilkjendt en Dr. Brewster den udsatte Belønning for Opdagelse af to nye flydende Substantser, hvoraf den ene lader sig udvide 30 Gange stærkere end Vandet og forvandles til Damp ved en saa liden Temperaturforandring, at et blot Aandepust er nok til at sprænge Krystallet, hvori den findes, og volde Ulykke. Naar Man var forsynet med denne Flydenhed, vilde Brugen af de sædvanlige Dampmaskiner ganske kunne undværes, da det menneskelige Legemes naturlige Varme var tilstrækkelig til at sætte den største Maskine i Bevægelse.
Odense Adresse-Contoirs Efterretninger, 1829-12-08
J den Edinburgher Tidende læses følgende moersomme Betragtning: "Vi have Skar paa Alt, hvad Vi putte i Munden eller hvormed Legem og Fødder bedækkes, paa Alt, hvad der er behageligt at høre, see, føle, lugte og smage; Skat paa Varme, Lys og Bevægelse, paa Alt over Jorden, i Vandet og under Jorden; Skat paa Alt, hvad der indføres fra Udlandet eller voxer hos Os selv; paa det raae Material og de forarbeidede Produkter; Skat paa Suppen, hvormed Rigmanden fordærver sin Mave og paa Lægemidlerne, der sætte den istand igien; Skat paa det Hermelin, som pryder Dommeren og paa Strikken, hvori Tyven hænges; paa Sømmene til Liigkisten og Brudens Baand. Vi maae være i Sengen eller sidde tilbord, staae eller ligge - overalt Skatter, Drengen pidsker sin beskattede Tudetop, Ynglingen rider sin beskattede Hest med et beskattet Bidsel paa den beskattede Landevei, og den døende Engellænder holder sin med 7 Procent beskattede Medicin i en med 22 Procent beskattet Skee, gjør sit Testament paa et Stempelark til 8 Pd. Sterl. og døer i Armene paa sin Apotheker, der har betalt 100 Pd. Sterl. for det Licenz, der giver Privilegium paa at dræbe ham. Endnu beskattes hans hele Efterladenskab med 2 til 10 Procent. Foruden Sportlerne for hans Testaments Konfirmation forlanges høie Sportler for hans Begravelse i Kirken. Hans Dyder skildres Efterverdenen paa beskattet Marmor, og han er gaaet til sine Fædre, for endelig ingen Skat mere at svare.
Odense Adresse-Contoirs Efterretninger, 1829-12-08
Jmellem Calais og Dower har nylig viist sig en stor Hvalfisk.
Odense Adresse-Contoirs Efterretninger, 1829-12-08
J Calcutta=Tidenden læses en Beretning af Prindsen Allig Schah om Mordet paa det russiske Gesandtskab i Vinter, hvorefter det selv ved flere egenmægtige Skridt, skulde have foranlediget Opstanden.
Odense Adresse-Contoirs Efterretninger, 1829-12-08
Spanien. Det var i Leon paa Reisen til Madrid, forat bivaane Formælings=Høitidelighederne, at General Eguia fik det fatale Brev. Koureren, som bragde det, flyede det til en Tjener og lovede ham gode Drikkepenge, for at gjemme det i 5 Minuter, til han kom tilbage; men skulde han udeblive længer, maatte han levere det i Generalens egne Hænder. Da han ikke kom igjen, afleverede den troskyldige Tjener Brevet, og et Øieblik efter hørtes Knaldet.
Odense Adresse-Contoirs Efterretninger, 1829-12-08
Den 6 f. M. havde henved tusinde Personer indfundet sig til Haandkys ved Hoffet. Hs. Majestæt har siden havt et Anstød af Gigten.
Odense Adresse-Contoirs Efterretninger, 1829-12-08
Nederlandene. Mellem de til det andet Kammer indkomne Ansøgninger er en, hvis Forfatter foreslaaer at kaste alle Ansøgninger paa Jlden og sætte Enhver, som indgiver samme - altsaa ham selv med - i Daarekisten. Frankerig. Fra Perpignan haves nu en lang Beskrivelse over de neapolitanske Herskabers Ankomst paa spansk Grund, hvor den bekjendte Grev d'Espagne var den Første, som modtog den tilkommende Dronning. Smigrere have nu udfundet, at Hr. v. Polignac nedstammer fra Apollos Præster, hvilket minder om dem, som i sin Tid fandt Napoleons Navn i Aabenbaringens (Apollyon).
Odense Adresse-Contoirs Efterretninger, 1829-12-08
En Ridder v. Saldanha, som Don Miguel har udnævnt til Charge d'Affaires i Neapel, er fra London ankommen til Paris, hvor han, som mærkeligt, træffer Generalen og endnu en Broder, hvilke Begge befinde sig i Dronning Marias Tjeneste.
Odense Adresse-Contoirs Efterretninger, 1829-12-08
Jtalien. Ved Underhandlinger er den i sin Tid alvældige spanske Minister Don Godor nu formaaet til at tilbagelevere det ham af Carl IV meddeelte Patent paa Fredsfyrste=Titelen, dog ikke til Ferdinand VIIs Ambassadeur, men i Hs. Helligheds Hænder, af hvem han igjen er udnævnt til romersk Fyrste, og har kjøbt et Gods i Kirkestaten, hvorefter han i Fremtiden vil føre Titel.
Odense Adresse-Contoirs Efterretninger, 1829-12-08
Tydskland. Den Münchener Almindelige Tidende indeholder en Opfordring til den orientalske Pests Udryddelse, som det skjønneste Mindemærke for Adrianopels=Freden, ved at formaae den tyrkiske Regjering og Vicekongen af Egypten til at indføre de samme Sikkerheds-Anstalter, som finde Sted i det øvrige Europa. J Forbindelse hermed bringer den østerrigske Jagttager ogsaa i Erindring, at allerede i Wiener=Kongressens Dage blev af den som Læge og Menneske lige agtede Grev Carl v. Harrach overleveret i den en Memoire og samme Gjenstand.
Odense Adresse-Contoirs Efterretninger, 1829-12-08
Exkeiserinde Christoph fra Haiti er ankommen til Dresden, hvor Nysgierrigheden efter at see hende var saa stor, at der maatte tages Forholdsregler, for at forebygge et Folke=Opløb.
Odense Adresse-Contoirs Efterretninger, 1829-12-08
Ved Hamborg og Altona er Elben allerede saa tilfrossen, at Man kan baade gaae og kjøre paa Jsen. Kun ved Haar burg holder den stærke Østenvind Vandet endnu aabent. Ved de i Hofhaugen ved München anbragte Fresco=Malerier, som i Begyndelsen efter Kongens Villie vare ubevogtede, maa nu holdes Vagt Aften og Nat, efter at Manhar bemærket nogle ubetydelige Ridser paa dem, som dog muligt ere skeete blot af Vanvare.
Odense Adresse-Contoirs Efterretninger, 1829-12-08
Den sachsiske Regjering har ogsaa truffet de kraftigste Forholdsregler imod den i Pohlen udbrudte Qvægsyge. Baade Jnfanterie og Kavallerie have besat alle Veie paa Grændsen, trykte Anviisninger ere uddeelte &c.
Odense Adresse-Contoirs Efterretninger, 1829-12-08
Østerrig. J Presburg havde Man allerede den 23 Novbr. 9 1/2 Graders Frost og Donauen var saa fuld af Jis at Skibbroen maatte optages. J flere Egne af Ungarn er ogsaa faldet en stor Mængde Snee, der har begravet en Mængde Vinterforraad, som endnu laae paa Marken.
Odense Adresse-Contoirs Efterretninger, 1829-12-08
Preussen. Qvægsygen griber stedse meere om sig i Boh. men og har herfra forplantet sig til Schlesien, hvor den er udbrudt i Brieg og flere Kredse.
Odense Adresse-Contoirs Efterretninger, 1829-12-08
Som Ordet gaaer, skal det preussiske Hof fra en vis Side være gjort Forslag til en indgribende Deeltagelse i Forhandlingen om et stort politisk Spørgsmaal, men Man vil tillige vide, at Preussen fremdeles vil blive sit politiske System troe, hvorved dets Anseelse og reelle Jndflydelse er steget, og altsaa kun afmaale sin Jndblanding efter Hensyn, som passe sig for dets Stilling og Jnteresse.
Odense Adresse-Contoirs Efterretninger, 1829-12-08
Den tyrkiske Officeer Mustapha Achmed, som Keiseren, af Rusland havde sendt til Berlin, er atter, ledsaget af en preussisk Officeer, over Dresden og Wien vendt tilbage, til Belgrad.
Odense Adresse-Contoirs Efterretninger, 1829-12-08
Af den Berliner Kirketidende sees, at Dr. Schubert fra Kothen, der for 3 Aar siden gik over til den romerskekatholske Kirke, har sadlet om igjen og er den 4 Octbr. atter vendt tilbage til den evangeliske Kirke. Flere saakaldte Omvendelseshistorier i Kothen gjorde ham alt mere mistroisk, og omsider fandt han ved flittig Læsning i den hellige Skrift den Beroligelse, han forgiæves havde søgt i den saakaldte allene saliggjørende Kirke. Fra hans egen Haand skal kunne ventes en udførlig Beretning om det Hele.
Odense Adresse-Contoirs Efterretninger, 1829-12-08
J den Berliner Koureer af 16 Novbr. læses følgende Anmeldelse: For Nr. 52 af det Berliner Uglespeil, hvori findes et Stykke imod Lieutenant uden Tjeneste, L. Rellstab kaldet, er jeg under 4 Novbr. af den Kongelige Stads=Ret dømt til 3 Ugers Fængselstraf. J Forventning af Breve og Besøg, beder om tille Bevidnelse af Deeltagelse. Eduard Gettinger, Redakteur af Uglespeilet.
Odense Adresse-Contoirs Efterretninger, 1829-12-08
Rusland. Friherre v. Humholdts Reise over Uralbjerget har givet Anledning til nye Opdagelse af Diamanter, paa et Grev v. Polier tilhørende Gods i Sibirien. At de allerede fandtes her i Oldtiden, sees af Dionysius Periegetes og flere gamle Forfatteres Skrifter. Endelig er det lykkedes Professor Parrot at bestige den høieste Spidse af Bjerget Ararat og plante et fem Fod høit Kors paa samme.
Odense Adresse-Contoirs Efterretninger, 1829-12-08
Norge. Kæmmer Jonas Smidt i Trondhjem er forKassesvig ved Høiesteret dømt til Slaverie paa Livstid, hvilken Dom naadigst er formildet derhen, at han hensættes til Fæstnings=Arrest paa Munkholm som kriminel Arrestant.
Odense Adresse-Contoirs Efterretninger, 1829-12-08
Fædrelandet. Videnskabelighed. Tvende for deres Lærdom og Skrifter agtede Mænd ere paa een Dag den 1 d. M. ved Døden bortrevne, nemlig: Statsraad og Professor i Lovkyndigheden Frederik Theodor Hurtigkarl R. af Dbr. 66 Aar. gl. og Dr. og Professor samt Medlem af nogle lærde Selskaber, Niels Hofman Sevel Bloch, 68 1/2 Aar. Professor hurtigkarl var fød i Sorøe og har været Professor i Lovkyndigheden ved Kjøbenhavns Universitet i 31 Aar. Professor Sevel Bloch var fød i Aalborg, blev Student ved Kjøbenhavns Universitet 1778 og i Aaret 1795 Doctor, Philosophie ved Universitetet i Kiel. Fra 1802 til 1806 var han konstitueret Konrektor i Trondhjem, og opholdt sig efter den Tid i Kjøbenhavn, hvor han i Aaret 1816 og i Begyndelsen af 1817 var Redakteur af Dagen. Af hans flere Arbeider i det philologiske Fag er, Navnkundige Grækeres korte Biographier, der meest bekjendte. J de sidste 10 Aar har han ogsaa skrevet Adskilligt under Navn af Niels Sørensen. Næst at bebude Flyvepostens nye Udflugt fra 1 Januari 1830 har Kjøbenhavnsposten tillige i en Advarsel mod at dømme overilet i den Brøndstedske Sag, og et Spørgsmaal fra en ung Digter, sørget for, at Kjendskabet med dens gamle Antagonist strax vil blive fornyet. Redukteuren og Udgiveren (Hr. Sekretair Prinzlau) have associeret sig med den af sine Theaterkritiker bekjendte Hr. Y. Z. Jstedetfor to Gange om Ugen vil Flyveposten herefter udkomme tree Gange, hvorefter Prisen ogsaa er forhøiet fra 10 til 15 Mk. qvartaliter.
Odense Adresse-Contoirs Efterretninger, 1829-12-08
Blandinger. Til Aarhuus er indbragt en heel Transport af Arrestantere fra Landet, som efter de afholdte Forhører have gjort sig skyldige i en overordentlig Mængde Tyverier. Flere omstreifende Personer, hvoriblandt udbrudte Slaver, ere anholdte, deels som mistænkte, deels som overbeviste og deels som Hælere, blandt de sidste en Gaardmand og hans hele Familie, hos hvem er fundet en utrolig Mængde forskjellige Sager. Nogle af Arrestanterne ere transporterede til Randers.
Odense Adresse-Contoirs Efterretninger, 1829-12-08
I Dagen meddeles Oplysninger til Gjendrivelse af nogle falske Efterretninger i offentlige Blade om det ved LæsøeTrindelen udlagte Fyrskib, hvilke antages at have deres Oprindelse fra en høist bedrøvet Læsøeboer af dem, der lev kristeligt og nære sig af Vrag, og i hvis Regning Fyrskibe, vistnok gjør et mægtigt Skaar.
Odense Adresse-Contoirs Efterretninger, 1829-12-08
Odense. Barfrosten vedbliver med tiltagende Strænghed, uden at have Snee i sit følge, som maaskee vilde mildne Luften. Derimod falder hver Nat en stærk Riimfrost. Søndags posten fra Sielland maatte allerede overføres paa Jisbaade.
Odense Adresse-Contoirs Efterretninger, 1829-12-08
Tvende udmærkede Sangere fra Wien, Adalbert Herz og Jgna; Huber, ere paa Reisen til Kjøbenhavn i disse Dag her i Odense, og ville før Afreisen her give en musikalsk Aften underholdning. J længere Tid har Man af offentlige tydske og franske Tidender hørt disse Sangere omtale som høist udmærkede Kunstnere, om hvem Lovtaler baade i Vers og Profaere komne for Lyset. For nogle Uger siden lode de sig høre i Kiel, hvor de ogsaa vandt almindeligt bifald. Sangens Venner kunne altsaa ved disse Kunstnere vente sig en sand Nydelse,
Odense Adresse-Contoirs Efterretninger, 1829-12-08
AVERTISSEMENTS. Jndbydelsen i sidste Fredags=Avis om at afhielpe Trangen til Jldebrændsel har ikke været forgiæves. Allerede er her til Adressekontoiret indsendt eller antegnet følgende Bidrag: En Ubenævnt 2 Favne Brænde; Hs. Høiærværdighed Hr. Biskop Plum, Kommand. af Dbr. 15 Rbd.; Hr. Kjøbmand J. F. Petersen 5 Rbd.; L. 5 Rbd.; Handelsmand A. Joseph 3 Rbd.; Kancellieraad Ostenfeldt 2 Rbd.; Justitsraad Jørgensen 10 Rbd.; W. 2 Rbd. Tillige glæder det mig, foreløbig at kunne melde, at en Forening af retsindige Mænd nu er sammentraadt, for paa hensigtsmæssigste Maade at bringe Planen i Udførelse, til hvilken det Jndkomne altsaa vil blive afleveret, ligesom nærmere Bekjendtgjørelse derfra kan forventes. Odense den 8 Decbr. 1829. S. Hempel.
Odense Adresse-Contoirs Efterretninger, 1829-12-08
Overgade No. 27 anden Etage faaes : Onvertiiren af Elverhøi, 7 Mk. 12 Sk. Cottilion af dito, 2 Mk. 8 Sk. Ballet af dito, 3 Mk. 6 Sk. Agnetes Drøm af dito, 3 Mk. 8 Sk. Francaiser af dito, 2 Mk. 4 Sk., samt Sangene at Samme Stykke for Ladeprisen.
Odense Adresse-Contoirs Efterretninger, 1829-12-08
Musikalsk Vokal=Søire.
Odense Adresse-Contoirs Efterretninger, 1829-12-08
Adalbert Herz og Jgnag Huber, Sangere fra Wien, ville ved Gjennemreise til Kjøbenhavn og i Haab om den høie Øvrigheds Tilladelse, for et sluttet Selskab give en musikalst Aftenunderholdning paa den ældste Klubs Sal Fredagen den 11 Decbr., Aften Kl. 6, af følgende Jndhold: Første Afdeling. 1) Jtaliensk Duet af Opergen: Elise og Claudio, af Mercadante, med Pianoforte=Akkompagnement. 2) Jægersang for 2 Mandsstemmer og Adkompagnement af 2 Guitarrer, af Glaser. 3) Ariette a la polacca: Kennst du der Liebe Sehnen af Keller, synges af A. Herz. 4) Original Tyroler Alpesang, med Jodlen af HieselAnden Afdeling. Duet af Barberen af Sevilla: "Aliden di quel metallod af Rossini, med Piano=Akkompagnement. Vandringsmanden, Digt af Schmidt, med Musik af Schubert, synges af J. Huber.
Odense Adresse-Contoirs Efterretninger, 1829-12-08
Wiener Nationalfang, i østerrigsk Dialekt. Syngemesteren, komisk Sang af Mozart. Th. Korners Schlachefang, med Musik af C. M. Weber. Entree 4 Rigsbankmark. - De Kunstens Velyndere, som ville deeltage i denne Soiree, ville behagelig samme Dag lade sig indtegne paa Listen og i vores Logie paa Postgaarden før Kl. 5 Aften, og modtage Adgangs=Kort. Odense den 7 Decbr. 1829. Adalbert Herz. Jgna; Huber. I Gaarden No. 458 paa Nørregade er en 3 Etages JernKakkelovn med alt Tilbehør at erholde tilkjøbs. Jmod anordnet Sikkerhed, er af nedentegnede Herreds Overformynderies Midler strax at erholde til Laans 410 Rbdlr. 25 1/2 s. Sedl. og Tegn. Windinge Herredskontoir i Nyborg den 27 Novbr. 1829. G. H. Moltke.
Odense Adresse-Contoirs Efterretninger, 1829-12-08
Bortforpagtning. Tirsdagen den 22 Decbr. førstkommende, Kl. 12 Middag. bliver Kjersgaards Hovedgaards Avling, i Wends Herred, under Odense Amt, i Fyen, tilligemed enkelt Tiende, af 357 Tdr. Hartkorn, ved offentlig Auction, som afholdes paa Gaarden, opbuden til Bortforpagtning paa 9 Aar, fra 1 Mai 1830 til 1 Mai 1839. Med Gaarden, som staaer for Ager og Engs Hartkorn 75 Tdr. 3 Skpr. 2 Fdkr. 1/2 Alb. og har meget gode Jorder, overleveres en Qvægbesætning af 112 Køer, 12 toaars Qvier og 4 Tyre, nogle Heste og andre Kreaturer, samt endeel Avlsredskaber og Meierie-Jnventarier med mere. Forpagtnings=Konditionerne ere 14 Dage før Auctionen til Eftersyn i Siellands og Fyens Landvæsenskontoir under det Kongelige Rentekammer, paa Postgaardene i Roeskilde, Ringsted, Slagelse, Korsøer, Nyborg, Odense, Middelfart, Ribe, Aarhuus og Viborg, hos Forvalterne paa Frederiksgave pr. Assens, Hellerup pr. Odense og Kjersgaard pr. Bogense, samt hos Justitsraad og Godsinspekteur Richter paa Liselund pr. Slagelse, som tilligemed Forvalteren ved Kjersgaard har Exemplarer af Konditionerne til Uddeeling. Wends Herredskontoir i Middelfart den 28 Novbr. 1829. Stabell.
Odense Adresse-Contoirs Efterretninger, 1829-12-10
No. 183. 58 Aargang. 3 Stifts vens Kongelig allene privilegerede. Adresse -Avis og i 3 Avertissementstidende. 10 Pecember 1829. Torsdagen overalt i de Danske Stater. Forsendes med Brevposten, Redigeres, trykkes og udgives i Odense af Søren Hempel, Kancellieraad.
Odense Adresse-Contoirs Efterretninger, 1829-12-10
Jndhold. Fædrelandet. Offentlige Foranstaltninger. Tildragelser. Blandinger.
Odense Adresse-Contoirs Efterretninger, 1829-12-10
Fædrelandet. Offentlige Foranstaltninger. Ved Høiesteret er Arrestanten, Gaardmand Hans Nielsen af Nybølle i Fyen, for begaaet Mord, tildømt at have sit Liv forbrudt. For at have siddet et af Amtmanden over Holbeks Amt udstædt Dekret, hvorved det blev dem paalagt, formedelst deres forargelige Levnet, at entholde sig fra hverandre, overhørig ere Trommeslager Niels Jensen af Nyekjøbing og Fruentimmeret Dorthe Pedersdatter dømte enhver for sig til Fængsel paa Vand og Brød i 2 Gange 4 Dage, samt Niels Jensen tillige, for gjentaget Hoer, til Fængsel paa Vand og Brød i 4 Gange 5 Dage og Nætter, og endvidere at forvises Landet. J en Sag angaaende Negerinden, Betseys formeentlige Frihed fra alt Slaverie m.v. lyder, Dommen: Negerinden Betsey bør frie at være." For morderisk Overfald paa sin Mand og lovstridigt Forholimod sin Moder, er Arrestantinden Marie Margrethe, Anders Pedersen Kuures Hustrue af Rønne, dømt til at straffes med Arbeide i Kjøbenhavns Forbedringshuus i 2 Aar og betale til sin Mand, for havte Udgivter til Læge og Apotheker, 12 Rbd. Sølv og 2 Mk. Tegn. Den af Justitien for Mordbrand tiltalte Sidsel Hansdatter paa Falster er frikjendt for Actors Tiltale i denne Sag, hvorimod hun efter Øvrighedens Foranstaltning bør være specielt og sikkert Tilsyn undergiven. For begaaet Røverie er Arrestanten Jens Peter Hansen eller Erholdt dømt til Arbeide i Rasphuset i fem Aar.